Jessie en kie is met leë hande terug uit KZN | Netwerk24
Jesse Duarte, leier van die ANC se swaargewig-dispuutspan.
Die spul swaargewigte wat die ANC se hoofkantoor na die geweldgeteisterde KwaZulu-Natal gestuur het om die dooiepunt te probeer oplos in die ANC-leierstryd daar, het Vrydag onverrigter sake uit Durban teruggekeer Johannesburg toe.
Dit beteken dat die kanse bitter skraal is dat die party 'n nuwe, wettige leierskap in die provinsie verkies sal kry – soos wat die ANC-grondwet vereis – voordat die party in Augustus begin om kandidate te benoem vir sy verkiesingslyste vir die algemene verkiesing in 2019, sê Mlahunzima Mhlaba, woordvoerder van die ANC in KwaZulu-Natal.
'n Provinsiale leierskonferensie sou teoreties nog voor die einde van Julie gehou kon word, maar die tyd raak min daarvoor aangesien so 'n konferensie eintlik net kan plaasvind mits twee weke vooraf kennis gegee word.